Službene novine Federacije BiH, broj 90/17

Na osnovu člana IV.B.7. a)(IV) Ustava Federacije Bosne i Hercegovine, donosim

**UKAZ**

**O PROGLAŠENJU ZAKONA O IZMJENI ZAKONA O POSEBNIM PRAVIMA DOBITNIKA RATNIH PRIZNANJA I ODLIKOVANJA I ČLANOVA NJIHOVIH PORODICA**

Proglašava se Zakon o izmjeni Zakona o posebnim pravima dobitnika ratnih priznanja i odlikovanja i članova njihovih porodica, koji je usvojio Parlament Federacije Bosne i Hercegovine na sjednici Predstavničkog doma od 25.07.2017. godine i na sjednici Doma naroda od 21.09.2017. godine.

Broj 01-02-550-01/17
20. novembra 2017. godine
Sarajevo

Predsjednik
**Marinko Čavara**, s. r.

**ZAKON**
**O IZMJENI ZAKONA O POSEBNIM PRAVIMA DOBITNIKA RATNIH PRIZNANJA I ODLIKOVANJA I ČLANOVA NJIHOVIH PORODICA**

**Član 1.**

U Zakonu o posebnim pravima dobitnika ratnih priznanja i odlikovanja i članova njihovih porodica ("Službene novine Federacije BiH", br. 70/05, 61/06 i 9/10), član 5a. briše se.

**Član 2.**

Ovaj zakon stupa na snagu narednog dana od dana objavljivanja u "Službenim novinama Federacije BiH".

Predsjedavajući
Predstavničkog doma
Parlamenta Federacije BiH
**Edin Mušić**, s. r.

Predsjedavajuća
Doma naroda
Parlamenta Federacije BiH
**Lidija Bradara**, s. r.